Kúpna zmluva
č. 1
na nákup sejačky na plodiny a voz na prepravu balíkov (ďalej len „zmluva“)

uzatvorená podľa § 409 a nasl. Obchodného zákonníka medzi týmito zmluvnými stranami:
I.
Zmluvné strany

Predávajúci: 
Názov:	
  Sídlo. 
	
Konajúci:	
IČO:	
DIČ:	
Bankové spojenie: 

 (ďalej len „predávajúci“)

a

Kupujúci:				
Názov:		GSA, s.r.o.
Sídlo:		Močiar 629/22, 985 01 Kalinovo
Konajúci:		Ing. Marek Golčiter
IČO:		46369198
DIČ:		SK2023346655
Bankové spojenie:		

číslo účtu:		
	
 (ďalej len „kupujúci)


II.
Preambula

1. Táto Zmluva sa uzatvára ako výsledok verejného obstarávania, v zmysle usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020.

III.
Predmet zmluvy
1. Predmetom tejto zmluvy je záväzok predávajúceho dodať kupujúcemu sejačku na plodiny a voz na prepravu balíkov a previesť na kupujúceho vlastnícke právo k predmetu zmluvy a záväzok kupujúceho prevziať predmet zmluvy do vlastníctva a zaplatiť dojednanú cenu, a to všetko za podmienok uvedenej v tejto zmluve.
2. Podrobná špecifikácia a popis technických parametrov dodávaného tovaru je v Prílohe č. 1 tejto zmluvy, ktorá tvorí jej neoddeliteľnú súčasť.

Súčasťou dodania predmetu zákazky je aj jeho dopravy do sídla obstarávateľa, uvedenie do prevádzky, predvedenie a inštruktáže k obsluhe, návod na obsluhu v slovenskom jazyku, osvedčenia o evidencii a tiež záručný servis.
IV.
Miesto, čas a podmienky dodania
1. Miestom dodania predmetu zákazky je obec Močiar 629/22, 987 01 Kalinovo
2. Predávajúci je povinný dodať predmet zmluvy na miesto plnenia v lehote najneskôr do 6 mesiacov od zadania objednávky.
3. Presný dátum a čas začatia plnenia predmetu zmluvy si dohodne predávajúci s kupujúcim najmenej mesiac vopred.
4. Za deň splnenia dodávky je považovaný deň podpisu dodacieho listu obidvoma zmluvnými stranami po dodaní posledného kusu predmetu zmluvy. Odovzdanie tovaru kupujúcemu uskutoční zodpovedný zástupca predávajúceho v mieste plnenia.
5. Spolu s predmetom  zmluvy  je  predávajúci  povinný  odovzdať  kupujúcemu  všetky  doklady,  ktoré  sa k nemu vzťahujú a sú potrebné na užívanie predmetu zmluvy a na výkon vlastníckeho práva, to minimálne návod na montáž, návod na používanie v slovenskom jazyku, vyhlásenie o zhode tovaru, certifikáty pôvodu, záručné listy a iné relevantné doklady.

V.
Kúpna cena, platobné a fakturačné podmienky

1. Kúpna cena za predmet zmluvy je stanovená v súlade so zákonom č. 18/1996 Z.z. o cenách v znení neskorších predpisov a vyhláškou MF SR č. 87/1996 Z.z., ktorou sa vykonáva zákon č. 18/1996 Z.z.       o cenách v znení neskorších predpisov.
2. Kúpna cena za predmet zmluvy vyjadruje celkovú cenu, ktorá zodpovedá výsledku verejného obstarávania a sú v nej zahrnuté všetky náklady spojené s dodaním predmetu zákazky podľa bodu 3. čl. III tejto zmluvy.

Celková cena bez DPH	………………………………………………	
Výška DPH pri sadzbe 20% ……………………………………………	
Celková cena spolu s DPH	………………………………………….
3. Zmena dohodnutej kúpnej ceny nie je možná 
4. Predávajúci je oprávnený vystaviť faktúru na zaplatenie kúpnej ceny po podpise dodacieho listu podľa bodu 4. čl. IV tejto zmluvy.
5. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z.z. o dani z pridanej hodnoty v znení neskorších predpisov. V prípade, že výška kúpnej ceny na faktúre nebude správna alebo ak doručená faktúra nebude obsahovať všetky náležitosti daňového dokladu alebo k nej nebude priložená príloha podľa bodu 4 vyššie, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcim.
6. Splatnosť faktúry je 30 dní odo dňa jej doručenia kupujúcemu, a to bezhotovostným prevodom na účet predávajúceho uvedený na faktúre.
7. Kupujúci poskytuje zálohovú platbu 10 % z nákupnej ceny bez DPH po doručení právoplatného schválenia Žiadosti o nenávratný finančný príspevok. Zálohová platba bude pripísaná na bankový účet predajcu uvedený v tejto zmluve do 30 dní.
8. Pri nedodržaní termínu platby si predávajúci vyhradzuje právo účtovať úroky z omeškania z dlžnej sumy vo výške maximálne 0,05 % za každý deň omeškania.
9. Pri nedodržaní termínu dodania predmetu kúpy si kupujúci vyhradzuje právo účtovať zmluvnú pokutu z hodnoty nedodaného tovaru vo výške maximálne 0,05 % za každý deň omeškania.

VI.
Záručné podmienky
1. Predávajúci je povinný dodať kupujúcemu predmet zmluvy v množstve a v kvalite podľa podmienok tejto zmluvy a plne spôsobilý na užívanie na určený účel vyplývajúci z povahy daného predmetu. Predávajúci sa zaväzuje, že predmet zmluvy ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväzné právne predpisy, technické normy a stanovené požiadavky na kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má predmet zmluvy vady.
2. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na predmete zmluvy na kupujúceho, ak je vada spôsobená porušením povinností predávajúceho.
3. Predávajúci týmto poskytuje na predmet zmluvy záruku po dobu 2 rokov. Táto záručná doba sa vzťahuje na kompletný  predmet  zmluvy.  Záručná  doba  bude  uvedená  v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom dodania predmetu zákazky. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na určený účel a bude bez vád. 
4. Záruka sa nevzťahuje na vady spôsobené kupujúcim neodbornou manipuláciou v rozpore s návodom na obsluhu, prípadne násilným a neoprávneným zásahom do predmetu zmluvy.
5. Vady predmetu zmluvy je kupujúci povinný písomne reklamovať a u predávajúceho bez zbytočného odkladu po ich zistení, najneskôr do konca záručnej doby. 
6. Pre účely písomnej reklamácie predávajúci poskytne adresu na ktorej môže kupujúci reklamáciu uplatniť. 
7. Ak má predmet zmluvy vady a kupujúci tieto vady oznámil predávajúcemu v lehote podľa bodu 7 tohto článku zmluvy, kupujúci si môže uplatniť niektorý z nárokov z vád tovaru podľa § 436 ods. 1 Obchodného zákonníka. Voľba medzi nárokmi z vád patrí kupujúcemu a musí byť vykonaná písomne.
8. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.

VI.
Záverečné ustanovenia
1. Zmluva nadobúda platnosť po podpísaní obidvoma zmluvnými stranami a účinnosť dňom  schválenia Žiadosti o nenávratný finančný príspevok Pôdohospodárskou platobnou agentúrou a po ukončení kontroly/ finančnej kontroly, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania.
2. Zmluvné vzťahy neupravené touto zmluvou sa riadia Obchodným zákonníkom.
3. Meniť alebo doplňovať text tejto zmluvy po uzatvorení nie je možné.
4. Riešenie prípadných sporov bude prebiehať v súlade s platnou legislatívou Slovenskej republiky. Účastníci sa zaväzujú riešiť vznik akýchkoľvek sporov cestou vzájomného konsenzu. Pokiaľ nie je možné vzájomne výhodnou dohodou dospieť k urovnaniu sporu, pre konanie a rozhodovanie o sporných otázkach týkajúcich sa záväzkových právnych vzťahov vyplývajúcich z podmienok tejto zmluvy, je miestne príslušný súd prvého stupňa v mieste sídla kupujúceho.
5. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
6. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby,  v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
7. Ak má Predávajúci, s ktorým Kupujúci uzatvára Zmluvu o plnení zákazky, zákonnú povinnosť zápisu do registra partnerov verejného sektora (v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov), Obstarávateľ ešte pred uzavretím Zmluvy o plnení zákazky preverí platné zapísanie Predávajúceho do registra partnerov verejného sektora.
8. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 
Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa 
(s ohľadom na kategóriu povinnej osoby). V nadväznosti na zákon č. 546/2010 
Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve 
v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.
9. Účastníci si zmluvu prečítali, jej obsahu porozumeli a na znak súhlasu ju podpisujú.
10. Táto zmluva je vypracovaná v štyroch vyhotoveniach, ktoré majú charakter originálu a z ktorých každá zmluvná strana obdrží po dvoch.


[bookmark: _GoBack]V Močiari dňa …….	V ………… dňa ….






…............................................................	…..........................................................
Za predávajúceho		Za kupujúceho
